
BILJEŠKE UZ FINANCIJSKI IZVJEŠTAJ
za razdoblje od 1. siječnja do 30. lipnja 2026. godine
      
Djelatnost Dječjeg vrtića Maslina je predškolski odgoj i naobrazba, te skrb o djeci predškolske dobi od navršene jedne godine života do polaska u Osnovnu školu. Predškolskim odgojem obuhvaćeno je 78 djece u 2 vrtićke skupine i jednoj jasličkoj skupini. Zaposleno je 11 djelatnika u stalnom radnom odnosu i 6 djelatnika na određeno vrijeme.
Financiranje Dječjeg vrtića Masline vrši se iz Proračuna Općine Tribunj te od prihoda po posebnim propisima - uplate roditelja za smještaj djece u vrtić.

Udio prihoda u ukupnim prihodima za razdoblje 01.01.-30.06.2026. godini bio je:
· iz općinskog proračuna – 88,14%,
· prihodi po posebnim propisima- 11,86%



PREGLED PRIHODA I RASHODA
                           OPIS                                                                              IZNOS
a) PRIHODI					 	           				    255.378,61
Skupina
	633
	Pomoći proračunu iz drugih proračuna
	0,00

	652
	Prihodi po posebnim propisima
	30.285,62

	671
	Prihodi iz proračuna
	225.092,49

	683
	Ostali prihodi
	0,50


                                           
      UKUPNO:                                                                                                             	
b) RASHODI										     264.481,02

	31
	Rashodi za zaposlene                             
	226.245,11

	32
	Materijalni rashodi
	37.934,73

	34
	Financijski rashodi
	301,18



	RAZLIKA PRIHODI – RASHODI
	9.102,41

	PRENESENI MANJAK PRIHODA IZ 2025. G
	28.840,55

	Manjak prihoda za 01.01.-30.06.2026. god
	37.942,96



1. BILJEŠKE UZ PR-RAS
U razdoblju od 01.01.2026. do 30.06.2026. ostvareni su prihodi u ukupnom iznosu od 255.378,61 eura. U odnosu na isto razdoblje prošle ukupni prihodi su ostvareni više za 22,2%. Rashodi poslovanja su ostvareni u iznosu od 264.481,02 eura za 92,4%  više nego u istom razdoblju protekle godine.



UKUPNI PRIHODI I PRIMICI:
Prihodi po posebnim propisima-šifra 652
Prihodi po posebnim propisima (šifra 6526) iznose 30.285,62 eura. Odnosi se na sufinanciranje usluga vrtića od strane roditelja. Ostvareno je za 13,3% manje prihoda nego u istom razdoblju prošle godine jer su računi za lipanj ispostavljeni zadnji dan mjeseca. 
Prihodi iz nadležnog proračuna za financiranje redovne djelatnosti proračunskih korisnika – šifra 671
Prihodi iz nadležnog proračuna za financiranje rashoda poslovanja su ostvareni u iznosu od 225.092,49 eura, odnosno 31,7% više nego u istom razdoblju prošle godine, razlika je velika radi povećanja koeficijenata od rujna 2025. godine.
Ostali prihodi-šifra 683
Ostali prihodi ostvareni su u iznosu od 0,50 eura a odnose se na pasivne kamate pripisane od strane HPB-a za razdoblje od 01. siječnja do 30. lipnja 2026. godine.

UKUPNI RASHODI I IZDACI
Rashodi za zaposlene-šifra 311
Plaća (bruto) (šifra 3111) iznosi 181.385,58 eura što je u odnosu isto razdoblje u  2025. godini više za 34,6%, prošle godine jer su od rujna 2025. godine povećani koeficijenti za obračun plaće zaposlenicima.
Ostali rashodi za zaposlene-šifra 312
Ostali rashodi za zaposlene su ostvareni u iznosu od 14.931,00 eura, za 36,5% više nego 2025. godine a odnose se na rashode za neoporezive primitke zaposlenih (paušalna naknada za troškove prehrane), razlika je nastala radi ranijeg obračuna i knjiženja regresa za 2026. godinu.
Doprinosi na plaće-šifra 313
Doprinosi za zdravstveno osiguranje iznose 29.928,53 eura , to je za 34,6% više nego 2025. godine radi povećanja plaća od rujna 2025. godine.
Naknade troškova zaposlenima-šifra 321
Naknade  troškova zaposlenima (šifra 321) iznose 3.748,31 eura što je u odnosu na 2025. godinu više za 40,5%. U odnosu na 2025. godinu smanjeni su rashodi za službena putovanja a povećane su  naknade za prijevoz, naknade za stručno usavršavanje zaposlenih i ostale naknade troškova zaposlenima. 

Rashodi za materijal i energiju-šifra 322
Rashodi za materijal i energiju  (šifra 322)  iznose 20.690,19 eura što je u odnosu na 2025. godinu više za 12,3%. Ostvareno je više rashoda za energiju i uredski materijal. 


Rashodi za usluge-šifra 323 
Rashodi za usluge (šifra 323) iznose 10.526,79 eura što je povećanje u odnosu na 2025. godinu za 15,3%.  Povećani su rashodi za usluge telefona, usluge tekućeg i investicijskog održavanja i komunalne usluge. Ostvareno je manje rashoda za zdravstvene usluge i ostale usluge. Veliko odstupanje kod usluga tekućeg i investicijskog održavanja je nastalo radi troškova čišćenja klima kojeg nije bilo u istom razdoblju prošle godine.
Ostali nespomenuti rashodi poslovanja-šifra 329 
Ostali nespomenuti rashodi poslovanja (šifra 329) iznose 3.969,44 eura što je za 50,2% manje u odnosu na 2025. godinu. Naknade za rad predstavničkog tijela su ostvarene u istom iznosu a ostali nespomenuti rashodi su ostvareni manje nego 2025. godine. 
Ostali financijski rashodi-šifra 343
Bankarske usluge i usluge platnog prometa-šifra 3431 iznose 301,18 eura, za 30,4% više nego u 2025. godini radi rasta cijena usluga banke. 

Dv Maslina je u razdoblju od 01. siječnja do 30. lipnja 2026. godine ostvario manjak prihoda poslovanja u iznosu od 9.102,41 eura. Zajedno sa prenesenim manjkom prihoda iz prethodne godine u iznosu od 28.840,55 eura, ukupni manjak primitaka i prihoda iznosi 37.942,96 eura te se prenosi u sljedeće izvještajno razdoblje. Navedeni manjak je metodološke prirode jer se sredstva za podmirenje obveza za plaće doznačavaju 15. srpnja 2026. godine te će time biti pokriven manjak.  


2. BILJEŠKE UZ OBVEZE
Stanje obveza na 01.01.2026. godine iznosi 37.470,46 eura. Tijekom  razdoblje od siječnja do lipnja 2026. godine povećanje obveza je iznosilo 264.319,36 eura  a podmirene obveze  su iznosile 259.272,60 eura. Stanje obveza na kraju izvještajnog razdoblja iznosi 42.517,22 eura, od toga su nedospjele obveze u iznosu od 42.424,45 eura a dospjele obveze u iznosu od 92,77 eura.

